হ্যালো ওয়াশিংটন: খাদ্য দ্রব্যের মূল্য বৃদ্ধি
সারা পৃথিবীতে খাদ্য মূল্য যে ভাবে বেড়ে চলেছে, ফলে তা অনেকের নাগালের বাইরে চলে যাচ্ছে
হ্যালো ওয়াশিংটনের এ পর্বে আলোচ্য বিষয় ছিল খাদ্য দ্রব্যের মূল্য বৃদ্ধি, এর কারণ ও প্রতিকারের উপায়। শ্রোতাদের প্রশ্নের জবাব দিতে প্যানেলে ছিলেন তিনজন বিশিষ্ট অর্থনীতিবিদ। ঢাকা বিশ্ববিদ্যালয়ের অর্থনীতির অধ্যাপক এবং অর্থনীতি বিভাগের প্রধান এবং বাংলাদেশ অর্থনীতিবিদদের জাতীয় সমিতির সভাপতি ডঃ আবুল বারাকত।কোলকাতা থেকে বিশিষ্ট অর্থনীতিবদ দীপঙ্কর দাশগুপ্ত। তিনি ইন্ডিয়ান স্ট্যাটিস্টিকাল ইনস্টিটিউটের সাবেক অধ্যাপক। এখানে ওয়াশিংটনের উপকণ্ঠে ম্যারিল্যান্ড নিবাসী বিশ্ব ব্যাঙ্কের প্রাক্তন অর্থনীতিবিদ ডঃ হাসান ইমাম। পৃথিবীর বহু দেশেই বর্তমানে খাদ্য মূল্য বৃদ্ধি পাচ্ছে যা অনেকের নাগালের বাইরে চলে যাচ্ছে। অনুষ্ঠানে আমন্ত্রিত বিশেষজ্ঞরা বলেন, এর কারণ শুধুই খাদ্য দ্রব্যের অভাব বা জনসংখ্যা নয়। অব্যবস্থা, অসাধুতা, অকার্যকর সরকারী নিয়ম নীতি, মুনাফালোভী ব্যবসায়ীদের কারসাজী ইত্যাদি নানা কারণে খাদ্য দ্রব্যের মূল্য অস্বাভাবিক ভাবে বেড়ে চলেছে। তাঁরা বলেন এর বিহিত করা কঠিন। সরকারকে বহু ব্যবস্থা নিতে হবে। ক্রেতা সাধারনকেও সচেতন হতে হবে, সংঘবদ্ধ হতে হবে। টেলিফোনে এবং ভিওএ বাংলা ফেইস বুকের মাধ্যমে বহু শ্রোতা আলোচনায় অংশ নিয়েছেন